Как да изберем правилната каска и протектори?
При избора на аксесоари за защита е важно да прецените къде и как ще се ползват, както и какъв е обичайният риск за детето. Друго важно условие е да направите избора „на живо“ – добре би било детето да бъде с вас, за да изпробва каската и протекторите. Например, ако детето носи очила , трябва да се убедите, че каската е съвместима с тях.
Размерът има съществено значение за адекватната защита при падане. Полезно е да знаете, че при отделните производители понякога има леки разлики. Освен това корпусите на видовете каски не са оформени еднакво – някои може да паснат по-добре на по-издължени глави, други – на по-кръгли.
Обърнете внимание на системата за регулиране , като проверите дали има необходимия диапазон и е удобна за ползване. Вентилацията на каските трудно се преценява на място, но най-общо можете да добиете представа чрез оглед и сравнение кои модели са по-отворени и предлагат по-голямо проветрение.
Важна част от безопасното каране на колело, скейтборд, кънки или ролери са протекторите . При избора им е важно да съобразите материала, от който са изработени, както и точния размер, за да гарантират максимална защита .
Всяко дете расте със собствено темпо, затова е особено важно предпазните средства да могат да се регулират, така че да му бъдат удобни и по мярка. Пластмасовите черупки с вложки от пяна осигуряват надежда защита. Наколенките и налакътниците се регулират лесно поради разтегливата си материя и еластичните велкро ленти. По-долу ви предлагаме упътване за размерите на протекторите според възрастта:
XS – от 2 до 4 години
Обиколка на китката: 10 – 14 см
Обиколка на коляното: 16 – 21 см
Обиколка на лакътя: 14 – 19 см
S – от 4 до 6 години
Обиколка на китката: 10 – 14 см
Обиколка на коляното: 19 – 24 см
Обиколка на лакътя: 16 – 21 см
M – от 6 до 9 години
Обиколка на китката: 11 – 15 см
Обиколка на коляното: 24 – 29 см
Обиколка на лакътя: 17 – 22 см
L – от 9 до 13 години
Обиколка на китката: 13 – 17 см
Обиколка на коляното: 25 – 30 см
Обиколка на лакътя: 21 – 26 см

